Clemens episcopus... dilectis filiis magistro, prioribus, fratribus uni-[Fol. 33 v°]-versis ordinis fratrum Predicatorum salutem ..... In quibusdam locis aliquando, illas, prout accepimus, persecutiones et angustias sustinetis, ut vix sit vobis possibile, quod ibidem conditori omnium valeatis, prout cupitis devotum impendere famulatum. Hinc est quod nos, vestre providere quieti ac malignorum maliciis obviare volentes, ut nullus de cetero ecclesias aut loca vestra ausu temerario presumat infringere, aut illis violentiam dampnabilem exercere, auctoritate presentium districtius inhibemus. Illi vero, qui divini postposito [timore] nominis secus facere presumpserint, ipso facto sententiam excommunicationis incurrant, a qua non possint absolvi, nisi per sedem apostolicam vel per conservatores ab ea vobis aut eidem ordini deputatos. Nulli ergo .... nostre inhibitionis .... si quis autem ..... Datum Perusii, VII idus maii, pontificatus nostri. – anno primo.